Ke sa ntse ke gakologelwa letsatsi le ke neng ka bona koloi ya balwetse e tla go mo tsaya mo gae e mo isa kokelong. Ke ne ke itse gore a ka se tlhole a boa. Ga ke kgone go tlhalosa botlhoko jo ke neng ka bo utlwa. Ke ne ka swetsa ka gore e re ka a boga, le nna ke tshwanetse go boga. Ke ne ka timela sekerete mo legofing la seatla sa me mme ke ne ka lela mo go botlhoko. Ka June 29 1973, rre o ne a tlhokafala. Ke ne ka simolola go ipotsa: ‘Ke eng fa motho yo o siameng jaana, yo o neng a tlisetsa batho ba bangwe boitumelo jo bogolo jaana, a tshwanetse go re tlogela? O kwa kae gone jaanong? A o kgona go nkutlwa fa ke bua le ene? A botshelo jwa me bo na le bokao e re ka a seo?’